open-index/open-wikipedia-markdown huggingface dataset:
Προεδρικές εκλογές στην Πούντλαντ 2014

Οι τρίτες **προεδρικές εκλογές στην [[Πούντλαντ]]** (από τη σύστασή της το 1998) διεξήχθησαν στις 8 Ιανουαρίου 2014 στην Γκαρόβε, τη διοικητική πρωτεύουσα της αυτόνομης περιοχής της βορειοανατολικής Σομαλίας. Των εκλογών προηγήθηκε η εκλογή ενός νέου Προέδρου και Αντιπροέδρου του Κοινοβουλίου στις 4 Ιανουαρίου 2014 από το Κοινοβούλιο της περιοχής (τα μέλη του ορκίστηκαν την 1η Ιανουαρίου 2014), που απαρτίζεται από 66 έδρες. Οι υποψήφιοι ήταν αξιωματούχοι από την τρέχουσα κυβέρνηση της Πούντλαντ, πρώην υπουργοί της κυβέρνησης και ονομαστοί τοπικοί επιχειρηματίες. Νικητής των εκλογών αναδείχθηκε ο πρώην πρωθυπουργός της Σομαλίας Αμπντιγουελί Μοχάμεντ Αλί , που επικράτησε οριακά του μέχρι τότε προέδρου, Αμπντιραχμάν Μοχάμαντ Φαρόλε. Ταυτόχρονα, το Κοινοβούλιο εξέλεξε ως αντιπρόεδρο τον Αμπντιχακίμ Αμπντουλαχί Χατζί Ομάρ στη θέση του Αμπντισαμάντ Αλί Σάιρ.

## Διαδικασία

Στις 15 Ιουνίου 2009 η κυβέρνηση της Πούντλαντ ενέκρινε ένα νέο σχέδιο Συντάγματος για την περιφέρεια, σε ένα σημαντικό βήμα για την καθιέρωση ενός πολυκομματικού συστήματος για πρώτη φορά στην ιστορία της περιοχής.

Στις 15 Απριλίου 2012 η κυβέρνηση της Πούντλαντ εγκαινίασε μια συντακτική συνέλευση, οι εργασίες της οποίας διήρκεσαν 4 ημέρες. Με τον τρόπο αυτό τέθηκε σε ισχύ το νέο Σύνταγμα. Με βάση εκείνο, ιδρύθηκαν πολιτικά κόμματα.

Στις 4 Ιανουαρίου 2014, οι 66 νέοι βουλευτές (που ορκίστηκαν την 1η Ιανουαρίου του 2014) εξέλεξαν νέο πρόεδρο του Κοινοβουλίου τον Σαΐντ Χασάν Σάιρ.

Στις 8 Ιανουαρίου 2014 άρχισε η ψηφοφορία για την εκλογή νέου προέδρου και αντιπροέδρου, με τις κάλπες να ανοίγουν στις 9 π.μ. τοπική ώρα. Νικητές στις εκλογές για πρόεδρο και αντιπρόεδρο αναδείχθηκαν οι υποψήφιοι που συγκέντρωσαν τα 2/3 των ψήφων από τους βουλευτές. Στον πρώτο γύρο της ψηφοφορίας προκρίθηκαν οι 3 από τους συνολικά 11 υποψηφίους για το αξίωμα του προέδρου. Στον τρίτο γύρο αναμετρήθηκαν οι Φαρόλε και Αλί. Τελικός νικητής με το οριακό 33 - 32 αναδείχθηκε ο Αμπντιγουελί Μοχάμεντ Αλί, ο οποίος ανέλαβε 5ος πρόεδρος της Πούντλαντ.

Παράλληλα, το Κοινοβούλιο εξέλεξε ως νέο αντιπρόεδρο τον Αμπντιχακίμ Αμπντουλαχί Χατζί Ομάρ.

## Προεδρική εκλογή

## Αντιδράσεις

Λίγο μετά την ανακοίνωση του αποτελέσματος, ο πρόεδρος της Σομαλίας Χασάν Σεΐχ Μοχάμουντ συνεχάρη τον Αλί για τη νίκη του, δείχνοντας ότι ανυπομονούσε να συνεργαστούν. Ο Μοχάμουντ περιέγραψε την Πούντλαντ ως ένα μοντέλο δημοκρατίας για την υπόλοιπη Σομαλία και ευχαρίστησε τον απερχόμενο πρόεδρο Φαρόλε για την επιτυχημένη του προεδρία. Ο πρωθυπουργός Αμπντιγουελί Σεΐχ Αχμέντ συνεχάρη επίσης τον Αλί και έκανε λόγο για μια μεγάλη ημέρα για τη Σομαλία.

Με τη σειρά του συνεχάρη τον νεοεκλεγέντα πρόεδρο ο αντιπρόσωπος των Ηνωμένων Εθνών στη Σομαλία, Νίκολας Κέι. Additionally, Η ΕΕ χαρακτήρισε τις εκλογές ως μια θετική εξέλιξη για τον εκδημοκρατισμό της Σομαλίας, κάνοντας κάλεσμα για εθνική συμφιλίωση. Από την πλευρά τους, οι ΗΠΑ καλωσόρισαν την εκλογή του νέου προέδρου.

## Παραπομπές


Κατηγορία:Πούντλαντ
Εκλογες
Πουντλαντ
TuxGuitar

Το **TuxGuitar** είναι ένα ελεύθερο, ανοικτού κώδικα λογισμικό για επεξεργασία ταμπλατούρας, το οποίο περιλαμβάνει βασικά χαρακτηριστικά όπως την επεξεργασία ταμπλατούρας, επεξεργασία παρτιτούρας, υποστήριξη για τριπλέτες και με την ικανότητα εισαγωγής και εξαγωγής αρχείων μορφής Guitar Pro gp3, gp4, και gp5.[5][6] Επιπρόσθετα, το TuxGuitar μπορεί να λειτουργήσει ως ένας βασικός επεξεργαστής MIDI χρησιμοποιώντας τη διεπαφή ταμπλατούρας ή staff, και από την έκδοση 1.0 και μετά, μπορεί να κάνει εισαγωγή και εξαγωγή αρχείων MIDI. Η μασκότ του TuxGuitar και ο θεματοφύλακας του ονόματος είναι ο Tux, ο πιγκουίνος-μασκότ για πολλά παιγνίδια και προγράμματα που σχεδιάσθηκαν εγγενώς για Linux. Είναι γραμμένο με χρήση της γλώσσας προγραμματισμού Java,[7] με τα GUI toolkits SWT και το GTK[citation needed]. Κυκλοφόρησε στην έκδοση 2.1 της GNU Lesser General Public License, και το TuxGuitar είναι ένα ελεύθερο και ανοικτού κώδικα λογισμικό.
Από τον Οκτώβριο 2011, το έργο μοιάζει να έχει εγκαταλειφθεί. Μερικοί ενθουσιώδεις έχουν, από τότε, κλωνοποιήσει το έργο στο SourceForge.

## Υποσημειώσεις

Κατηγορία:Ελεύθερο λογισμικό
2983 Πολτάβα

Ο **Πολτάβα (Poltava)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,3. Ανακαλύφθηκε το 1981 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του από την ομώνυμη μεγαλούπολη της Ουκρανίας.

## Φυσικά χαρακτηριστικά
Η μέση διάμετρος του Πολτάβα εκτιμάται σε 30,86 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0614. Ο Πολτάβα περιστρέφεται γύρω από τον εαυτό του μία φορά κάθε 8 ώρες και 52 λεπτά.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Πολταβα
Ζευγολάτης (Μουσείο του Λούβρου κ.α. CA 352)

Ο **Ζευγολάτης με κωδικό αναγνώρισης CA 352** είναι έκθεμα που φιλοξενείται στο Μουσείο του Λούβρου και ανακαλύφθηκε στη Θήβα, στη Βοιωτία. Είναι αρχαίο Ελληνικό πήλινο ειδώλιο και προέρχεται από βιωτικό εργαστήριο. Είναι έργο της αρχαϊκής εποχής και κατασκευάστηκε στις αρχές του 6ου αιώνα π.Χ., το διάστημα 600 π.Χ. – 575 π.Χ..

Το ειδώλειο απεικονίζει ένα ζευγολάτη να οργώνει τη γη, μια  σκηνή από την καθημερινή ζωή που είχε σχεδιαστεί κυρίως για ταφική χρήση. Το έργο έχει ύψος 11 εκατοστά και πλάτος 22 εκατοστά και διατηρείται σε καλή κατάσταση, ακέραιο εκτός από το αριστερό χέρι που λείπει από τον αγρότη. Είναι εντελώς πρότυπο με το χέρι και επίσης στηρίζεται σε τεχνικές κεραμικής που χρησιμοποιούνται, είναι ένα λεπτό στρώμα από πηλό που ονομάζεται «μαύρο βερνίκι» για τις λεπτομέρειες.

Αποκτήθηκε το 1890 και εκτίθεται στο Τμήμα Ελληνικών, Ετρουσκικών και Ρωμαϊκών Αρχαιοτήτων (fr), στον 1ο όροφο, στην αίθουσα 36, στην προθήκη 21 του μουσείου μαζί με άλλα 238 εκθέματα.

## Παραπομπές


Κατηγορία:Γλυπτά στο Μουσείο του Λούβρου
Κατηγορία:Αρχαιολογικά ευρήματα στη Βοιωτία
Ορχιδόμετρο

**Ορχιδόμετρο** ονομάζεται ένα ιατρικό εργαλείο που χρησιμοποιείται στη μέτρηση του μεγέθους και συγκεκριμένα του όγκου των όρχεων. Η μέτρηση αυτή μπορεί να παρέχει πληροφορίες για την ανάπτυξη νεαρών ατόμων και για την πιθανή διάγνωση ασθενειών.

Το ορχιδόμετρο Πράντερ αποτελείται από ξύλινα ή πλαστικά ωοειδή αυξανόμενου όγκου τα οποία χρησιμοποιεί ο γιατρός για να εκτιμήσει οπτικά το μέγεθος των όρχεων. Αυτός που έφτιαξε πρώτος αυτό το ορχιδόμετρο το 1966 και από τον οποίο πήρε το όνομά του, ο Prader, ήταν καθηγητής παιδιατρικής στη Ζυρίχη.

Σπανιώτερα αναφέρoνται το ορχιδόμετρο Τακαχίρα (Takahira) το οποίο αποτελείται αποτελείται από ελλειπτικούς δακτυλίους, αλλά έχουν χρησιμοποιηθεί και όργανα τύπου διαβήτη για ακριβή μέτρηση μιας ή δυο διαστάσεων των όρχεων όπως το ορχιδόμετρο Σήγκερ (Seager).

Η ακρίβεια των ορχιδομέτρων είναι ικανοποιητική για απλές συγκρίσεις, αλλά αν υπάρχει ανάγκη μεγαλύτερης ακρίβειας χρησιμοποιείται υπερηχογράφημα. Ανάμεσα στα ορχιδόμετρα, μετρήθηκε, σε σύγκριση με υπερηχογράφημα, ως μεγαλύτερης ακρίβειας το ορχιδόμετρο Σήγκερ 

Σε γενικές γραμμές, από 1-3 ml έχουν τα παιδιά σε προεφηβεία ενώ από τα 4 ml αρχίζει η εφηβεία. Από 8 έως 10 ml έχουν σε μέση εφηβεία και από 15 ml μέχρι 25 ml σε πλήρη εφηβεία.

## Αναφορές


Κατηγορία:Ιατρικά εργαλεία
Κατηγορία:Όρχεις
Κέρκυρα Μ-208 (ναρκαλιευτικό)

Το Ναρκαλιευτικό **Κέρκυρα Μ-208** (πρώην *YMS-172*, *HMS J-972* και *HMS BYMS-2172*) ήταν αμερικανικής κατασκευής πολεμικό πλοίο βρετανικού τύπου *BYMS* που προσχώρησε στο Ελληνικό Πολεμικό Ναυτικό.

## Ιστορία
Ναυπηγήθηκε στις Ηνωμένες Πολιτείες Αμερικής στις 22&nbsp;Μαΐου 1942, ως βρετανικού τύπου ξύλινο ναρκαλιευτικό υπό το όνομα «*YMS-172*», στα ναυπηγεία της «*Henry C. Grebe & Co.*» στο Σικάγο του Ιλινόι. Η καθέλκυσή του έγινε στις 26&nbsp;Νοεμβρίου 1942 και η κατασκευή του ολοκληρώθηκε στις 17&nbsp;Απριλίου 1943. Μετά το τέλος των σχετικών δοκιμών που του υποβλήθηκαν, μεταφέρθηκε στις 28&nbsp;Απριλίου 1943 στην υπηρεσία του πολεμικού ναυτικού της Μεγάλης Βρετανίας ως «*HMS J-972*» και μετονομάστηκε εκ νέου σε «*HMS BYMS-2172*».

Επέστρεψε στην επιμέλεια των ΗΠΑ στις 15&nbsp;Απριλίου 1946, αλλά αυτό ουσιαστικά έγινε «μόνο στα χαρτιά» διότι παραχωρήθηκε, ως δανεικό, από τη Μεγάλη Βρετανία προς τις Ελληνικές αρχές για την εκκαθάριση των ελληνικών θαλασσών από τα ναρκοπέδια του Β΄ Παγκοσμίου Πολέμου. Μεταφέρθηκε αμέσως στην Ελλάδα όπου πήρε το όνομα «*Κέρκυρα Μ-208*» και έλαβε μέρος στις επιχειρήσεις του εμφυλίου με τον Ελληνικό Στόλο. Στις 8&nbsp;Σεπτεμβρίου 1952, αντί να επιστραφεί στη Μεγάλη Βρετανία, αγοράστηκε από το Ελληνικό Υπουργείο Οικονομικών το οποίο παραχώρησε το πλοίο στον Ελληνικό Στόλο. Παροπλίσθηκε στις 11&nbsp;Σεπτεμβρίου 1973 λόγω παλαιότητας.

## Πλοία με το όνομα «''Κέρκυρα''»
Το «*Κέρκυρα*» *Μ-208* είναι το δεύτερo κατά σειρά από τα τρία πλοία συνολικά που φέρουν το όνομα αυτό. Το πρώτο πλοίο ήταν η Ατμοτελωνίς «*[[Κέρκυρα Ι (Ατμοτελωνίς)|Κέρκυρα]]*» που ενετάγη το 1885 και παροπλίστηκε το 1897 και το τρίτο είναι το ρωσικής προελεύσεως και σχεδιάσεως Αερόστρωμνο αποβατικό «*[[Κέρκυρα (Αερόστρωμνο αποβατικό)|Κέρκυρα]]*» που ενετάγη το 2005.

## Πηγές

* 
* 

Κατηγορία:Ελληνικά Ναρκαλιευτικά
Βίλφριντ Βόινιτς

Ο **Βίλφριντ Μίκαελ Βόινιτς**, γεννημένος **Βίλφριντ Μίκαλ Άμπντανκ-Βόινιτς** (Wilfrid Michał Habdank-Wojnicz) (31 Οκτωβρίου 1865 – 19 Μαρτίου 1930), ήταν Πολωνός επαναστάτης, αρχαιοσυλλέκτης και βιβλιόφιλος. Το όνομά του αποδόθηκε στο χειρόγραφο Βόινιτς.

## Βίος
Ο Βόινιτς γεννήθηκε στο Τέλσεϊ μια πόλη που ανήκε στο Κυβερνείο Κάουνας τμήμα της ρωσικής αυτοκρατορίας σε ευγενή οικογένεια. Το Άμπντανκ του επωνύμου του είναι το όνομα πολωνικής ιπποτικής οικογένειας. Ήταν γιος Πολωνού ήσσονος αξιωματούχου.

Παρακολούθησε *γυμνάσιο* στο Σουβάλκι πόλη της βορειοανατολικής Πολωνίας. Κατόπιν σπούδασε σε πανεπιστήμιο στη Βαρσοβία, στην Αγία Πετρούπολη και αποφοίτησε από το πανεπιστήμιο της Μόσχας στο γνωστικό πεδίο της χημείας, παίρνοντας επίσης της άδεια του φαρμακοποιού.

Το 1885, στη Βαρσοβία, ο Βόινιτς συνδέθηκε με την επαναστατική οργάνωση του Λούντβικ Βαρίνσκι (Ludwik Waryński) *[[Proletarjat]]*. Το 1886, μετά από αποτυχημένη προσπάθεια απελευθέρωσης των καταδικασμένων σε θάνατο συντρόφων του Πιοτρ Μπαρντόβσκι (Piotr Bardowski) (1846-1886) και Στάνισλαβ Κουνίτσκι (Stanisław Kunicki) (1861-1886) από το Κάστρο της Βαρσοβίας, συνελήφθη από την τσαρική αστυνομία και το 1887, εκτοπίστηκε στο κάτεργο της Τούνκα.

Το 1890 απέδρασε από τη Σιβηρία και πέρασε στο Πεκίνο από όπου πέρασε στην Ευρώπη για να καταλήξει στο Λονδίνο.
 
Με τον Σεργκέι Στέπνιακ-Κραβτσίνσκι, (Sergey Stepnyak-Kravchinsky) σύντροφό του επαναστάτη, ίδρυσε την *Εταιρεία των Φίλων για μια Ελεύθερη [[Ρωσία]]* στο Λονδίνο.

Μετά τον θάνατο 1895 του Στέπνιακ σε ατύχημα, σταμάτησε την επαναστατική του δραστηριότητα. Το 1898 ο Βόινιτς άνοιξε βιβλιοπωλείο στο Λονδίνο. Το 1902 παντρεύτηκε τη συντρόφισσά του, Έθελ Λίλιαν Μπουλ, κόρη του διάσημου Βρετανού μαθηματικού Τζορτζ Μπουλ. Έγινε Βρετανός υπήκοος στις 25 Απριλίου 1904, παίρνοντας το όνομα Βίλφριντ Μίκαελ Βόινιτς.

Το 1914 άνοιξε ένα άλλο βιβλιοπωλείο στη Νέα Υόρκη, όπου ανακατεύτηκε με το εμπόριο παλαιών βιβλίων, γράφοντας παράλληλα καταλόγους και άλλα κείμενα επί του θέματος. Πέθανε στη Νέα Υόρκη το 1930.

## Χειρόγραφο Βόινιτς

Από τα πλέον διάσημα χειρόγραφαπου είχε στην κατοχή του ο Βόινιτς ήταν ένα μυστηριώδες χειρόγραφο που απέκτησε το 1912 στη Βίλλα Μοντραγκόνε στη Ιταλία και το οποίο κατείχε έως τον θάνατό του. Είναι γραμμένο σε άγνωστη γραφή και δεν στάθηκε δυνατόν να αποκρυπτογραφηθεί, από την πρώτη παρουσίασή του το 1915 έως σήμερα.

## Παραπομπές


## Εξωτερικοί σύνδεσμοι
* Biographical information on E. L. Voynich and W. M. Voynich by Rafał T. Prinke
* History Files article on Voynich

Κατηγορία:Πολωνοί επαναστάτες
Κατηγορία:Βρετανοί ιστορικοί
Βιβλιοθήκη σπανίων βιβλίων και χειρογράφων Μπέινεκε

Η **Βιβλιοθήκη σπανίων βιβλίων και χειρογράφων Μπέινεκε** του πανεπιστημίου Γέιλ ήταν δωρεά της οικογένειας Μπέινεκε το 1963. Το κτήριο σχεδιάστηκε από τον βραβευμένο αρχιτέκτονα Γκόρντον Μπάνσαφτ (Gordon Bunshaft) της εταιρείας *Skidmore, Owings & Merrill* και είναι το μεγαλύτερο κτήριο στον κόσμο που φιλοξενεί και συντηρεί σπάνια βιβλία και χειρόγραφα. Βρίσκεται στην 121 Wall Street στοκέντρο του κάμπους του Γέιλ Yale στο Νιου Χέιβεν, στην πλατεία Μπέινεκε, όπως αποκαλείται συνήθως. Η βιβλιοθήκη διαθέτει ισόγειο χώρο για 180.000 τόμους και χώρο για περισσότερους από 600.000 τόμους στα υπόγειά του. Η βιβλιοθήκη φιλοξενεί 500.000 τόμους και αρκετά εκατομμύρια χειρόγραφα. Η βιβλιοθήκη είναι ανοικτή για όλους φοιτητές όλων των σχολών του πανεπιστημίου Γέιλ και επισκέπτες ερευνητές, των οποίων το έργο απαιτεί χρήση των ειδικών συλλογών.

## Παραπομπές-σημειώσεις


## Εξωτερικοίι σύνδεσμοι

* Beinecke Rare Book and Manuscript Library Homepage
* Online Tour of the Beinecke Library Building
* Beinecke Library Construction Photographs, 1961-1963

Κατηγορία:Βιβλιοθήκες του Πανεπιστημίου Γέιλ
Γ
Έμβλημα του Γκάμπροβο

μικρογραφία|289x289px|Το οικόσημο του Γκάμπροβο
Το **οικόσημο της πόλης του [[Γκάμπροβο]]** αποτελείται από παραδοσιακά για αυτό το είδος των επίσημων πινακίδων εραλδική ασπίδα, στην οποία στέκει τείχος με πύργους σαν κορώνα - στυλιζαρισμένος τοίχος με πύργους - παλιό σύμβολο της πόλης, που αποδίδει την αστική μορφή της ανάπτυξης και την αρχαιότητα της ίδρυσης.

Γύρω της είναι ζωσμένη μια φράση με το σύνθημα εργασία*και* συνεπεία (Труд и постоянство) - μέρος του συνθήματος του πρώτου βιομηχάνου του Γκάμπροβο Ιβάν Καλπαζάνοβ. Στην εραλδική ασπίδα σε κόκκινο φόντο απεικονίζονται συμβολικά τους κύριους παράγοντες που συμβάλλουν στην ευημερία του Γκάμπροβο. Στη μέση, με κυματιστές γραμμές συμβολίζεται το ποτάμι Γιάντρα (Янтра), γύρω από την οποία η πόλη αναπτύχθηκε από τους αρχαίους χρόνους. Πάνω από αυτό είναι σχηματοποιημένος ένας οδοντωτός τροχός - σύμβολο της βιομηχανικής παραγωγής, που δόξασε το Γκάμπροβο ως το «Βουλγαρικό Μάντσεστερ», από τα αριστερά πάνω του στέκεται ένα σφυρί, το οποίο αντιπροσωπεύει μια από τις αρχαιότερες χειροτεχνίες στο Γκάμπροβο - την μεταλλουργία, η οποία σχετίζεται με το θρυλικό ιδρυτή της πόλης Ράτσο Κοβάτσα (ο σιδηρουργός)(στα Βουλγαρικά: Ρачо Ковача). Από δεξιά πάνω στην ασπίδα είναι σχηματοποιημένο ένα κηρύκειο - το άκρο της ράβδου του ελληνικού θεού Ερμή, που συμβολίζει την ανάπτυξη του εμπορίου. Κάτω από την εικόνα του ποταμού Γιάντρα (Янтра) βρίσκεται ένα ανοιχτό βιβλίο, συμβολίζοντας τη φιλοδοξία των κατοίκων της πόλης στη παιδεία και στην επιστήμη, η οποία ανακλάται στη δημιουργία του πρώτου νεοβουλγαρικού σχολείου στη πόλη το 1835.

## Πηγές
* Κέντρο Πληροφόρησης Δημαρχείου του Γκάμπροβο

Κατηγορία:Γκάμπροβο
Ακαθισία

Η **ακαθισία** είναι σύνδρομο που χαρακτηρίζεται από μη ευχάριστη αίσθηση εσωτερικής ανησυχίας, η οποία εκδηλώνεται με την ανικανότητα να καθίσει κανείς ήρεμος ή ακίνητος. Ο όρος επινοήθηκε από τον Τσέχο νευρολόγο Λάντισλαβ Χάσκοβετς (Ladislav Haskovec) (1866-1944) ο οποίος περιέγραψε το φαινόμενο το 1901.

## Παραπομπές


Κατηγορία:Ψυχολογικές παθήσεις και διαταραχές
Λουτφί Πασάς

Ο **Νταμάτ Λουτφί Πασάς** (*Damat Çelebi Lütfi Paşa*, 1488 - 27 Μαρτίου 1564) ήταν Οθωμανός πολιτικός και Μεγάλος Βεζίρης της Οθωμανικής Αυτοκρατορίας υπό τον Σουλεϊμάν Α' τον Μεγαλοπρεπή από το 1539 έως το 1541.

## Ζωή
Γεννήθηκε το 1488. Αν και δεν είναι γνωστό πού γεννήθηκε, η παράδοση λέει ότι ήταν Αλβανικής καταγωγής. Ο πρώτος του διορισμός ήταν ως Σαντζάκ μπέη και στη συνέχεια έγινε Μπεηλέρμπεης του Καραμάν. Ο ίδιος ο Λουτφί Πασά έδωσε αυτές τις λεπτομέρειες της ζωής του στην εισαγωγή του Asafname. Ωστόσο, ο ίδιος δεν δίνει τις ημερομηνίες των διορισμών του και παραλείπει όλες τις λεπτομέρειες της ζωής του πριν από την είσοδο το παλάτι. Μπορεί επίσης να υπηρέτησε ως Σαντζάκ Μπέη του Αϊδινίου και στη συνέχεια στα Ιωάννινα δεδομένου ότι ο Φεριντούν Μπέη αναφέρει κάποιον Λουτφί Μπέη, ο οποίος υπηρέτησε στην πολιορκία της Ρόδου το 1522 ως Σαντζάκ Μπέης του Αϊδινίου και έναν Λουτφί Μπέη ο οποίος υπηρέτησε στην πολιορκία της Βιέννης το 1529 ως Σαντζάκ Μπέης των Ιωαννίνων.

Το 1523 παντρεύτηκε την Σαχ Σουλτάν, κόρη του Σουλτάνου Σελίμ Α' και αδελφή του Σουλεϊμάν Α' αλλά χώρισαν το 1541 και ο Λουτφί καθαιρέθηκε από την θέση του Μεγάλου Βεζίρη και εξορίστηκε στο Διδυμότειχο όπου και πέθανε στις 27 Μαρτίου 1564 σε ηλικία 76 ετών.Το διαζύγιο πραγματοποιήθηκε με πρωτοβουλία της,σύμφωνα με τους ισχυρισμούς λόγω τιμωρίας του συζύγου της για μοιχία.Ο Λουτφί Πασάς διέταξε την κοπή ενός άκρου μίας μοιχής και αυτό οδήγησε σε μια διαφωνία μεταξύ του Λουτφί Πασά και της Σαχ Σουλτάν και ο Λουτφί ξυλοκόπησε την Σαχ Σουλτάν.Μετά το περιστατικό η Σαχ Σουλτάν παραπονέθηκε στον αδερφό της,Σουλτάνο Σουλεϊμάν Α' και ζήτησε διαζύγιο. Το ζευγάρι είχε δύο κόρες, την Εσμαχάν Μπαχαρνάζ Σουλτάν(σύζυγος του Ηγεμόνα Μεχμέτ και μητέρα της Χιουμασάχ Σουλτάν) και την Νεσλιχάν Σουλτάν.

Το 1534-5 έγινε Τρίτος Βεζύρης. Αυτή τη φορά, είχε, από το δικό του λογαριασμό,υπηρετήσει στους πολέμους του Σελίμ Α' έναντι των Σαφαβιδών στην Ανατολική Ανατολία και εναντίον των Μαμελούκων στη Συρία και την Αίγυπτο.Υπό τον Σουλεϊμάν Α', έλαβε μέρος στις εκστρατείες του Βελιγραδίου το 1521 και της Ρόδου το 1522.

## Έργα
Έγραψε 21 έργα, κυρίως με θρησκευτικά θέματα, αλλά και για την ιστορία, 13 εκ των οποίων είναι γραμμένα στα αραβικά και 8 στα Τουρκικά. Δύο από τα έργα του είναι το Asafname, ένα είδος καθρέφτη για τους υπουργούς και το Tevâriḫ-i Âl-i Os̱mân, που ασχολείται με την Οθωμανική ιστορία και συμπεριλαμβάνει δικές του εμπειρίες κατά τη βασιλεία των Σουλτάνων Βαγιαζίτ Β', Σελίμ Α' και Σουλεϊμάν Α'.

## Σημειώσεις
***Τσελεμπί**:*ευγενής άνδρας με καλούς τρόπους*
***Νταμάτ**:*γαμπρός,καθώς ήταν σύζυγος της [[Σαχ Σουλτάν]],κόρης του [[Σελίμ Α΄]] και αδερφής του [[Σουλεϊμάν Α΄ ο Μεγαλοπρεπής|Σουλεϊμάν του Μεγαλοπρεπή]]*

## Πηγές
* İsmail Hâmi Danişmend, Osmanlı Devlet Erkânı, Türkiye Yayınevi, İstanbul, 1971 (Turkish)
* E. J. Brill's First Encyclopaedia of Islam, 1913-1936, M. Th. Houtsma, page 55

## Εξωτερικοί σύνδεσμοι
* 

Κατηγορία:Μεγάλοι Βεζίρηδες
Κατηγορία:Σουλεϊμάν Α΄ ο Μεγαλοπρεπής
Κοντζό Αφανού

Ο **Κοντζό Αφανού** (γεννημένος στις 21 Νοεμβρίου 1977 στο Ταμπλιγκμπό του Τόγκο) είναι Γάλλος ποδοσφαιριστής, ο οποίος αγωνίζεται στη θέση του αμυντικού. Αυτό τον καιρό αγωνίζεται για λογαριασμό της Αλ-Χαζμ Ρας από τη Σαουδική Αραβία. Μετακόμισε στη Γαλλία με την οικογένειά του σε νεαρή ηλικία.

## Συλλογική Καριέρα
Ξεκίνησε την επαγγελματική του καριέρα από τη Ζιροντέν Μπορντό, με την οποία και υπέγραψε συμβόλαιο ως επαγγελματίας τον Ιανουάριο του 2004. Πραγματοποίησε συνολικά 194 συμμετοχές με την ομάδα σε διάστημα 10 σεζόν στη Λιγκ 1, 21 συμμετοχές στο Κύπελλο ΟΥΕΦΑ, καθώς και 10 συμμετοχές στο Τσάμπιονς Λιγκ. Αποχώρησε από τον σύλλογο τον Ιανουάριο του 2006. Παρέμεινε χωρίς ομάδα για διάστημα ενός έτους, προτού ενταχθεί στην Γκαζιάντεπσπορ τον Ιανουάριο του 2007. Ο Αφανού έμεινε ελεύθερος από την τελευταία το 2008, ενώ αυτό τον καιρό αγωνίζεται για λογαριασμό της Αλ-Χαζμ Ρας από τη Σαουδική Αραβία.

## Διεθνής Καριέρα
Ο Αφανού υπήρξε διεθνής με τη Γαλλία στην ηλικιακή κατηγορία U-20, εκπροσωπώντας τη στο Παγκόσμιο Κύπελλο U20 του 1997.

## Παραπομπές


## Εξωτερικοί Σύνδεσμοι
*
*
*http://www.tff.org/Default.aspx?pageId=526&kisiId=1016974

Κατηγορία:Γάλλοι ποδοσφαιριστές
Κατηγορία:Ποδοσφαιριστές Εθνικής Γαλλίας Κ21
Κατηγορία:Ποδοσφαιριστές Ζιροντέν Μπορντό
Κατηγορία:Ποδοσφαιριστές Αλ Αΐν ΦΚ
Κατηγορία:Ποδοσφαιριστές Λιγκ 1
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Γκαζιάντεπσπορ
Κατηγορία:Ποδοσφαιριστές Αλ Χαζμ Ρας
Κατηγορία:Ποδοσφαιριστές Σούπερ Λιγκ Τουρκίας
Βίντερτουρ

thumb|250px|Τμήμα της παλαιάς πόλης
Το **Βίντερτουρ** (, ) είναι πόλη στο καντόνι της Ζυρίχης στη βόρεια Ελβετία. Το Βίντερτουρ υπολογίζεται ότι στο τέλος του 2012 είχε 104.366 κατοίκους, κατατάσσοντάς την ως την έκτη πολυπληθέστερη πόλη στην Ελβετία. Βρίσκεται περίπου 30 χιλιόμετρα βορειοανατολικά από τη Ζυρίχη. Είναι κτισμένο σε υψόμετρο 439 μέτρων, ανατολικά του ποταμού Τος, ο οποίος εκβάλλει στον Ρήνο.

Στη σημερινή θέση του Βίντερτουρ κατά τη διάρκεια των Ρωμαϊκών χρόνων βρισκόταν ένα οχυρό γνωστό ως *Vitudurum*. Τα πρώτα σπίτια στο σημερινό Βίντερτουρ χτίστηκαν το 600 με 700 μ.Χ. Το Βίντερτουρ ήταν πρωτεύουσα των κομήτων του οίκου του Κίμπουργκ, οι οποίοι περιτείχισαν την πόλη. Το 1264 η πόλη πέρασε στα χέρια των Αψβούργων και έλαβε το καθεστώς πόλης. Από το 1415 μέχρι το 1442, το Βίντερτουρ ήταν ράιχτφράι, δηλαδή υπόλογο μόνο στον αυτοκράτορα της Αγίας Ρωμαϊκής Αυτοκρατορίας, αλλά το 1442 πέρασε πάλι στην κατοχή των Αψβούργων οι οποίοι το πούλησαν στην πόλη της Ζυρίχης. Όσον βρισκόταν υπό την εξουσία της Ζυρίχης, η οικονομία του περιορίστηκε. Απελευθερώθηκε το 1798. Το 1799 στη πόλη δόθηκε η Μάχη του Βίντερτουρ, καθώς η πόλη βρίσκεται πάνω σε εφτά κεντρικούς εμπορικούς δρόμους και έληξε με νίκη των Αυστριακών. Τον 19ο αιώνα ήταν σημαντική βιομηχανική πόλη, καθώς εταιρίες όπως η Sulzer, η Rieter και η SLM κατασκεύασαν μεγάλα εργοστάσια στην πόλη. Η πόλη επλήγη σοβαρά από τη μεγάλη ύφεση του 1930, αλλά με τον Β΄ Παγκόσμιο Πόλεμο άρχισε να αναπτύσσεται και πάλι.

## Παραπομπές


Κατηγορία:Πόλεις της Ελβετίας
Μεράλ Τσετίνκαγια

Η **Μεράλ Τσετίνκαγια** (*Meral Çetinkaya*), είναι Τούρκισσα ηθοποιός.

## Βιογραφία
Μεγάλη Τούρκισσα ηθοποιός του θεάτρου, του κινηματογράφου και της τηλεόρασης. Έχει πάρει μέρος σε αμέτρητες σειρές, ταινίες και θεατρικές παραστάσεις. Ήταν σύζυγος του Γιαβουζέρ Τσετίνκαγια, ο οποίος απεβίωσε το 1992. Έχει κρατήσει το επίθετό του μέχρι σήμερα.

## Κατάλογος θεατρικών παραστάσεων
* Σεβάστεια 93
* Το τέλος του παιχνιδιού
* Οι Αϊμάζογλου και οι Κουνταξί
* Ο καλύτερος άνθρωπος του Σεζουάν
* Και οι γυναίκες τελείωσαν το πόλεμο
* Ιανουάριος
* Η δολοφονία ενός θρύλου
* Υπήρχε ο Ιβάν Ιβάνοβιτς ή δεν υπήρχε;
* Άντε σκότωσε, ψυχή μου
* Ο κ. Πουντίλ και ο υπηρέτης του, Μαντίλ
* Το έπος του Κεσανλή Αλί

## Κατάλογος Ταινιών
* Το Θαύμα *Mucize* (2015) - Γιαγιά
* Γυναικεία Υπόθεση: Ληστεία τράπεζας *Kadın İşi: Banka Soygun* (2014) - Μητέρα
* Στο σκοτάδι *Karanlıktakiler* (2009) - Γκιουλσερέν
* Ιστορίες του Καρς *Kars Hikayeleri* (2008)
* Απέραντη Ευτυχία *Mutluluk* (2007) - Μουνεβέρ
* Vizontele Tuuba (2003) - Φελέκ
* Maruf (2001) - Μεθυσμένη γυναίκα

## Κατάλογος Σειρών
* Κιοσέμ, η Σουλτάνα *Muhteşem Yüzyıl Kösem* (2015) Μάντισσα (Έκτακτη Εμφάνιση στα επεισόδια 2 και 7)
* Είμαι από την Ούρφα από πάντα *Urfalıyam Ezelden *(2014) Γιαγιά Ζεκιγιέ (11 επεισόδια)
* Κρυμμένα Μυστικά *Saklı Kalan* (2013-2014) Σιταρέ (3 επεισόδια)
* Η Προδοσία *Öyle Bir Geçer Zaman Ki* (2010-2013) Χασεφέ (120 επεισόδια)
* Χίλιες και Μία Νύχτες *Binbir Gece* (2006-2009) Φεριντέ Αξάλ (90 επεισόδια)
* Ο διάβολος κρύβεται στις λεπτομέρειες *Şeytan Ayrıntıda Gizlidir* (2004) Μπέτυ
* Άσπρο τριαντάφυλλο *Gülbeyaz* (2002-2003) κυρα-Μπεγιάζ (26 επεισόδια)
* Το καλοκαιρινό εξοχικό *Yazıkçılar* (1993) Γιαπράκ
* Οι δικοί μας *Bizimkiler* (1989-2002) κυρία Αϊλά
* Σπουργίτι στο πεζοδρόμιο *Kaldırım Serçesi* (1989)
* To έπος του Κεσανλή Αλί *Keşanlı Ali Destanı* (1989)
* Πόνος *Sızı* (1988)
* Μητέρα Anne (2016 -2017)

Κατηγορία:Τούρκισσες ηθοποιοί
Ποταμός Τίγρε

Ο **Ποταμός Τίγρε** (ισπανική  προφορά ΔΦΑ: [ˈtiɣɾe]) είναι περουβιανός παραπόταμος του Αμαζονίου δυτικά του Νανάι και είναι πλωτός για 200 χλμ. από τη συμβολή του με το Αμαζόνιο. Διαμορφώνεται από τη συμβολή των ποταμών του Ισημερινού Κουνάμπο και Πιντογιάκου στα περουβιανά σύνορα. Όπως ο Νανάι, ρέει εντελώς στις πεδιάδες. Η εκβολή του είναι 68 χλμ δυτικά από τη διασταύρωση του Ουκαγιάλι με το Αμαζόνιο. Συνεχίζοντας δυτικά από τον Τίγρε έχουμε τον Παρινάρι, Τσαμπίρα και Νουκοράι, όλοι είναι μικρά ρυάκια των πεδινών, μοιάζοντας με τον Νανάι στο χαρακτήρα. *Tigre* (*Τίγρε*) σημαίνει στα ισπανικά "Τίγρη".

## Παραπομπές


## Εξωτερικοί σύνδεσμοι
*
*Principales cuencas a nivel nacional Υπουργείο Γεωργίας του Περού

Κατηγορία:Ποταμοί του Περού
Νταβός

Το **Νταβός** (γερμανικά: Davos, ρομανσικά: Tavau) είναι δήμος στο καντόνι Γκραουμπύντεν, νοτιοανατολική Ελβετία. Βρίσκεται επί του ποταμού Λαντβάσσερ στις ελβετικές Άλπεις. Κτισμένο σε υψόμετρο 1.560 μέτρων, είναι η ψηλότερη πόλη στην Ευρώπη και ένα από τα μεγαλύτερα χιονοδρομικά κέντρα της Ελβετίας. Το 2012 είχε 11.156 κατοίκους. Η πόλη φιλοξενεί το Παγκόσμιο Οικονομικό Φόρουμ, μια ετήσια συνάντηση πολιτικών και σημαντικών επιχειρηματιών από όλο το κόσμο. 

## Ιστορία
Ο σημερινός οικισμός στη περιοχή του Νταβός ιδρύθηκε στο τέλος του Μεσαίωνα με τη μετανάστευση των Ραιτορωμάνων. Το χωριό του Νταβός αναφέρεται για πρώτη φορά το 1213 ως *Ταβάους (Tavaus)*. Από περίπου το 1280 οι βαρόνοι του Βαζ επέτρεψαν στους γερμανόφωνους Βάλζερ να εγκατασταθούν, και παραχώρησε εκτεταμένα δικαιώματα αυτοδιοίκησης, με αποτέλεσμα το Νταβός να γίνει ο μεγαλύτερος οικισμός Βάλζερ στην ανατολική Ελβετία. Οι ντόπιοι εξακολουθούν να μιλούν μια διάλεκτο που είναι ασυνήθιστη για το Γκραουντύμπεν και έχει ομοιότητες με τα γερμανικά ιδιώματα στις δυτικές περιοχές της Ελβετίας, ιδιαίτερα στο Άνω Βαλαί. Το 1436 ο Σύνδεσμος των Δέκα Δικαστηρίων ίδρυσε το Νταβός.
thumb|left|250px|Άποψη του Νταβός
Από τα μέσα του 19ου αιώνα το Νταβός οργανώθηκε με βάση το μοντέλο του Σοκόγουοβσκο και έγινε ένας δημοφιλής προορισμός για τους ασθενείς γιατί το μικροκλίμα στη κοιλάδα κρίθηκε εξαιρετικό από τους γιατρούς (με πρώτο τον Αλεξάντρ Σπένγκλερ) και συστάθηκε για ασθενείς με πνευμονική νόσο. Ο Ρόμπερτ Λούις Στίβενσον, ο οποίος υπέφερε από φυματίωση, ξεχειμώνιασε στο Νταβός το 1880 ύστερα με τη σύσταση του ιατρού του στο Εδιμβούργο, του Δρ Τζορτζ Μπαλφούρ. Ο Άρθουρ Κόναν Ντόυλ έγραψε ένα άρθρο σχετικά με το σκι στο Νταβός το 1899. Ένα σανατόριο στο Νταβός είναι το σκηνικό του μυθιστορήματος του Τόμας Μαν, *Der Zauberberg* (*[[Το μαγικό βουνό]]*). Μεταξύ του 1936 και του 1938, ο Ερνστ Λούντβιχ Κίρχνερ, τότε κοντά στο τέλος της ζωής του, ζωγράφισε το Νταβός και το Junkerboden. Η ζωγραφιά του έχει τόσο ρομαντική όσο και πανθεϊστική ατμόσφαιρα και απλοποιημένη δομή.

Την εποχή του φυσικού πάγου των χειμερινών αθλημάτων, το Νταβός και η Βαϊλλάντ Αρένα ήταν η μέκκα για τη παγοδρομία ταχύτητας. Πολλά παγκόσμια πρωταθλήματα διοργανώθηκαν στο Νταβός και έλαβαν χώρα πολλά ρεκόρ. Στη συνέχεια, το Νταβός έγινε διάσημο χιονοδρομικό κέντρο. Μετά την κορύφωσή του στη δεκαετία του 1970 και 1980, η πόλη θεωρείται ως κορυφαίο αλλά λιγότερο υψηλού προφίλ τουριστικό αξιοθέατο.

Στο τέλος κάθε χρόνου στο Νταβός λαμβάνει χώρα το τουρνουά χόκεϊ Κύπελλο Σπένγκλερ, το οποίο φιλοξενεί η ΧΚ Νταβός, η τοπική ομάδα χόκεϊ.

## Παραπομπές


## Εξωτερικοί σύνδεσμοι

* Επίσημη ιστοσελίδα

Κατηγορία:Πόλεις της Ελβετίας
Ματιέ Αντενιγί

Ο **Ματιέ Αντενιγί** (γεννημένος στις 26 Απριλίου 1987 στο Πόρτο-Νόβο) είναι διεθνής ποδοσφαιριστής από το Μπενίν, ο οποίος αγωνίζεται για λογαριασμό της γαλλικής ΟΚ Σεσόν.

## Καριέρα
Ο Αντενιγί ξεκίνησε την καριέρα του από την Ασοσιασιόν Σπορτίβ Σουκού Σακά, από την οποία και αποχώρησε τον Ιούλιο του 2005 με προορισμό την Σταντ Ρενναί ΦΚ, προτού τον Νοέμβριο του 2007 μεταγραφεί στην Λα Βιτρεέν ΦΚ. Στις 10 Αυγούστου 2010 αποχώρησε από την Λα Βιτρέεν ΦΚ και επέστρεψε στην Σταντ Ρενναί ΦΚ, με την οποία και πραγματοποίησε το ντεμπούτο του μετά την επιστροφή του στις 14 Αυγούστου 2010, σε αναμέτρηση της δεύτερης ομάδας του συλλόγου με αντίπαλο την ΑΣ Μουλέν.

Αγωνίστηκε με την Εθνική Μπενίν U-20 στο Παγκόσμιο Κύπελλο U20 του 2005 που διεξήχθη στην Ολλανδία.

## Διακρίσεις
*2007: Πρωταθλητής Γαλλίας U18

## Παραπομπές


Κατηγορία:Ποδοσφαιριστές από το Μπενίν
Κατηγορία:Γάλλοι ποδοσφαιριστές
Κατηγορία:Ποδοσφαιριστές Σταντ Ρενναί
Κατηγορία:Ποδοσφαιριστές Λα Βιτρεέν ΦΚ
Κατηγορία:Μέσοι ποδοσφαιριστές
Σοσιαλιστική Αδελφότης

Η **Σοσιαλιστική Αδελφότης** ήταν πολιτικός, αναρχοσοσιαλιστικός, σύλλογος/ αδελφότητα που ιδρύθηκε το 1893 στην Πάτρα. Ο σύλλογος είχε συμμετάσχει με υποψήφιο και στις βουλευτικές εκλογές του 1895.

Πρόεδρος της αδελφότητας ήταν ο Βασίλειος Δουδούμας και αντιπρόεδρος ο Χαρίλαος Δημητρόπουλος, με 30 περίπου αρχικά μέλη. Τα μέλη της ήταν εργάτες, πολλοί μικροεπαγγελματίες και λίγοι διανοούμενοι· στην  της έφτασε τα 140 μέλη. Η αδελφότητα είχε δικό της ύμνο και κάθε μήνα διοργάνωνε στο "Πούμπλικο", δηλ. στο 1ο δημοτικό σχολείο, μορφωτικές διαλέξεις.

Το 1895 έκδωσε την εφημερίδα "*Φως*" ενώ συμμετείχε και στις βουλευτικές εκλογές με υποψήφιο τον Πλάτωνα Δρακούλη στην Αθήνα και Πάτρα, όπου δεν εκλέγει αλλά ήταν στους πρώτους . Το 1896 εξέδωσε για λίγες ημέρες την εφημερίδα "*Εμπρός*".

Το 1896, με πρωτοβουλία της αδελφότητας, ιδρύθηκε το *Σωματείο Ξυλεργατών Πατρών*· αργότερα το *Σωματείο σταφιδοκιβωτοποιών*, το *Σωματείο σιγαράδων* και το *Σωματείο καπνεργατών*. Με την καθοδήγηση της σοσιαλιστικής αδελφότητας, τα σωματεία αυτά έκαναν και τις πρώτες τους απεργίες. Την ίδια χρονιά, λόγω ιδεολογικών διαφωνιών, η αδελφότητα διαλύθηκε.

## Βιβλιογραφία - Πηγές
* Γιάννης Κορδάτος, *Ιστορία του ελληνικού εργατικού κινήματος*, Εκδόσεις Μπουκουμάνη, Αθήνα 1972.

Κατηγορία:Αναρχικές οργανώσεις στην Ελλάδα
Κατηγορία:Σύλλογοι και σωματεία της Πάτρας
Κατηγορία:Πολιτικές οργανώσεις
Κατηγορία:Αναρχισμός
Κατηγορία:Σοσιαλισμός
Κύπελλο Ελλάδας πετοσφαίρισης γυναικών 2013-2014

Το κύπελλο Ελλάδας βόλεϊ γυναικών για την περίοδο 2013–14 είναι η 16η διοργάνωση στην ιστορία του θεσμού και διοργανώνεται από την ΕΟΠΕ. Δικαίωμα συμμετοχής έχουν όλες οι ομάδες, ανεξαρτήτως της κατηγορίας που αγωνίζονται. Συνολικά δήλωσαν συμμετοχή 140 ομάδες από όλη την Ελλάδα. Κυπελλούχος αναδείχθηκε για 4η στην σειρά χρονιά, ο Ολυμπιακός Πειραιώς.

## Α' φάση
Την Α' φάση του κυπέλλου Ελλάδας αποτέλεσαν τα κύπελλα των δέκα τοπικών ενώσεων. Από κάθε ένωση την πρόκριση για την Β' φάση πήραν δύο ομάδες. Οι ομάδες που πήραν την πρόκριση από κάθε ένωση:

## Β' φάση
Στη Β' φάση εισήλθαν στη διοργάνωση οι 18 ομάδες της Α2 που δήλωσαν συμμετοχή. Οι κληρώσεις έγιναν με γεωγραφικά κριτήρια, ώστε να αποφευχθούν οι μεγάλες μετακινήσεις για τις ομάδες

### 1η αγωνιστική
Οι ομάδες χωρίστηκαν σε επτά τομείς (1ος: ΕΣΠΑΑΑ και ΕΣΠΕΔΑ (και μία ομάδα από τις ΕΣΠΕΠ και Ζ' περιφέρεια), 2ος: ΕΣΠΕΚ, 3ος: Ζ’ περιφέρεια, 4ος: ΕΣΠΕΔΕ και ΕΣΠΕΠ, 5ος: ΕΣΠΕΜ και ΕΣΠΕΚΕΛ, 6ος: ΕΠΕΣΘ, 7ος: ΕΣΠΕ Θρ./Αν. Μακ.).

## Γ' φάση
Στη Γ' φάση βρέθηκαν πέντε ομάδες από τη Β' φάση, καθώς και έντεκα ομάδες της Α1 γυναικών 2013–14 (δε δήλωσε συμμετοχή στο κύπελλο ο ΕΟ Σταυρούπολης).

### 1η αγωνιστική, φάση των 16

### Προημιτελικοί

## Τελική φάση
Η τελική φάση (final-4) διεξήχθη το διήμερο 29 και 30 Μαρτίου στην Πύλο και μεταδόθηκε τηλεοπτικά από τη δημόσια τηλεόραση.
### Ημιτελικοί
Οι ημιτελικοί διεξήχθησαν στις 29 Μαρτίου. Ο πρώτος ημιτελικός ανάμεσα σε Ολυμπιακό και Παναθηναϊκό ξεκίνησε στις 16:00 ώρα Ελλάδος, και ο δεύτερος ανάμεσα στον Ηρακλή και τον Πανναξιακό στις 19:15.

### Τελικός
Ο τελικός ανάμεσα στον Ολυμπιακό και τον Πανναξιακό διεξήχθη στις 30 Μαρτίου με ώρα έναρξης 19:30. Ο Ολυμπιακός επικράτησε και κατέκτησε για τέταρτη συνεχόμενη χρονιά το τρόπαιο.

MVP: Στέλλα Χριστοδούλου 

## Παραπομπές


## Εξωτερικοί σύνδεσμοι
* Ειδήσεις για το κύπελλο Ελλάδας Επίσημος ιστότοπος Ε.Ο.ΠΕ.
* Σύστημα διεξαγωγής κυπέλλου Επίσημος ιστότοπος Ε.Ο.ΠΕ.



2013 2014
Κυπελλο Ελλαδας Πετοσφαιρισης Γυναικων 2013 2014
Κυπελλο Ελλαδας Πετοσφαιρισης Γυναικων 2013 2014
Γιόζεφ Άντελμπρεχτ

Ο **Γιόζεφ Άντελμπρεχτ** (10 Ιανουαρίου 1910 – 1 Οκτωβρίου 1941) ήταν Αυστριακός διεθνής ποδοσφαιριστής, ο οποίος αγωνιζόταν στη θέση του επιθετικού.

## Συλλογική Καριέρα
Ο Άντελμπρεχτ ξεκίνησε την καριέρα του από τη Φερστ Βιέννα το 1928, ομάδα με την οποία κατέκτησε το Κύπελλο Μιτρόπα το 1931. Το 1934, πήρε μεταγραφή, με στόχο το να αγωνίζεται σε επαγγελματικό επίπεδο, στη Γαλλία, απ'όπου, ωστόσο, επέστρεψε ύστερα από δύο χρόνια, προκειμένου να αγωνιστεί, διαδοχικά, με τις Αούστρια Βιέννης και Ραπίντ Βιέννης.

## Διεθνής Καριέρα
Πραγματοποίησε το ντεμπούτο του με την Αυστρία τον Ιούνιο του 1930 σε μια αναμέτρηση απέναντι στην Ουγγαρία, ενώ αγωνίστηκε σε δύο άλλες διεθνείς αναμετρήσεις, πετυχαίνοντας ένα τέρμα.

## Διακρίσεις
***[[Μπουντεσλίγκα Αυστρίας]] (3):**
** 1931, 1933, 1938
***[[Κύπελλο Αυστρίας]] (2):**
** 1929, 1930
***[[Κύπελλο Μιτρόπα]] (1):**
** 1931

## Εξωτερικοί σύνδεσμοι
*
*Προφίλ στο Austria-Archiv.at 
*Προφίλ στο Rapidarchiv.at 

Κατηγορία:Αυστριακοί ποδοσφαιριστές
Κατηγορία:Ποδοσφαιριστές Εθνικής Αυστρίας
Κατηγορία:Ποδοσφαιριστές Φιρστ Βιέννα
Κατηγορία:Ποδοσφαιριστές Ρασίνγκ Κλαμπ ντε Φρανς
Κατηγορία:Ποδοσφαιριστές Γκρασχόπερς Ζυρίχης
Κατηγορία:Ποδοσφαιριστές Αούστρια Βιέννης
Κατηγορία:Ποδοσφαιριστές Ραπίντ Βιέννης
Κατηγορία:Ποδοσφαιριστές Λιγκ 1
Κατηγορία:Επιθετικοί ποδοσφαιριστές
Πάτμος Μ-213 (ναρκαλιευτικό)

Το Ναρκαλιευτικό **Πάτμος Μ-213** (πρώην *YMS-229*, *HMS J-1029*, *HMS BYMS 2229*, *M 2229* και *Ν/Α 69*) ήταν αμερικανικής κατασκευής πολεμικό πλοίο βρετανικού τύπου *BYMS* που προσχώρησε στο Ελληνικό Πολεμικό Ναυτικό.

## Ιστορία
Το πλοίο ναυπηγήθηκε στις 7&nbsp;Σεπτεμβρίου 1942 στα ναυπηγεία "Boothbay Harbor" στο Μέιν των Ηνωμένων Πολιτειών Αμερικής ως *YMS-229*. Η καθέλκυσή του έγινε στις 11&nbsp;Ιανουαρίου 1943 και η κατασκευή του ολοκληρώθηκε, μετά από τις σχετικές δοκιμές που του υποβλήθηκαν, στις 5&nbsp;Ιουνίου 1943 οπότε και μεταφέρθηκε, ως «*HMS J-1029*», στην υπηρεσία του πολεμικού ναυτικού της Μεγάλης Βρετανίας όπου μετονομάστηκε εκ νέου σε «*HMS BYMS-2172*».

Επέστρεψε στην επιμέλεια των ΗΠΑ στις 15&nbsp;Δεκεμβρίου 1946, αλλά την ίδια ημέρα παραχωρήθηκε, ως δανεικό, από τη Μεγάλη Βρετανία προς τις Ελληνικές αρχές για την εκκαθάριση των ελληνικών θαλασσών από τα ναρκοπέδια του Β΄ Παγκοσμίου Πολέμου. Έτσι, μεταφέρθηκε αμέσως, ως «*Πάτμος M 2229*», στην υπηρεσία του Ελληνικού Πολεμικού Ναυτικού. Στον ελληνικό στόλο πήρε το όνομα «*Πάτμος Μ-213*» (είναι γνωστό και ως «*Ν/Α Πάτμος 69*») και έλαβε μέρος με επιτυχία στις επιχειρήσεις του εμφυλίου στις νήσους Σάμο και Ικαρία με κυβερνήτη τον Ανθυποπλοίαρχο Ν. Νομικό. Στις 8 Σεπτεμβρίου 1952, αντί να επιστραφεί στη Μεγάλη Βρετανία, αγοράστηκε από το Ελληνικό Υπουργείο Οικονομικών το οποίο παραχώρησε το πλοίο στον ελληνικό στόλο. Ο παροπλισμός του έγινε το 1966.

## Πλοία με το όνομα «''Πάτμος''»
Το ναρκαλιευτικό «*Πάτμος*» *Μ-213* είναι μέχρι  το μοναδικό πλοίο στον ελληνικό στόλο που έφερε το όνομα αυτό.

## Πηγές

* 
* 
* 
* 

Κατηγορία:Ελληνικά Ναρκαλιευτικά
Απόστολος Τόσκας

Ο **Απόστολος (Τόλης) Τόσκας** (Τρίκαλα, 28 Δεκεμβρίου 1947) είναι Έλληνας πρώην διεθνής ποδοσφαιριστής, ο οποίος αγωνιζόταν ως κεντρικός αμυντικός και διακρίθηκε τις δεκαετίες '60 και '70 με τη φανέλα των Τρικάλων και της ΑΕΚ. Ο γιος του Γρηγόρης υπήρξε επίσης ποδοσφαιριστής της ΑΕΚ, τη δεκαετία του 2000.

## Καριέρα
### Σε συλλογικό επίπεδο
Τα πρώτα του ποδοσφαιρικά βήματα τα έκανε στην ομάδα της ιδιαίτερης πατρίδας του, τον Α.Ο. Τρίκαλα, όπου αγωνίστηκε μέχρι το 1969.

Στη συνέχεια διακρίθηκε με τα χρώματα της ΑΕΚ, με την οποία αγωνίστηκε επί μία δεκαετία, από το 1969 μέχρι και το 1979. Κορυφαία στιγμή στην πολύχρονη καριέρα του με τη φανέλα των "κιτρινόμαυρων" ήταν η συμμετοχή του στα ημιτελικά του κυπέλλου ΟΥΕΦΑ την περίοδο 1976-77, καθώς και η κατάκτηση τριών πρωταθλημάτων (1970-71, 1977-78, 1978-79) και ενός κυπέλλου (1977-78).

Το καλοκαίρι του 1979 μεταγράφηκε στον Ατρόμητο Αθηνών, με τη φανέλα του οποίου αγωνίστηκε 2 χρόνια. Με την ομάδα του Περιστερίου την πρώτη χρονιά πανηγύρισε την κατάκτηση του πρωταθλήματος Νοτίου ομίλου της Β΄ Εθνικής και την άνοδο, κλείνοντας την επαγγελματική ποδοσφαιρική του καριέρα με το πέρας της περιόδου 1980-81, έχοντας σημειώσει 26 συμμετοχές στο πρωτάθλημα της Α΄ Εθνικής. Συνέχισε στην ομάδα της Τριγλίας Ραφήνας σαν παίκτης προπονητής για αρκετά χρόνια, μέχρι και τη περίοδο 1985-86.

### Στις εθνικές ομάδες
Με την Ελλάδα αγωνίστηκε για πρώτη φορά στις 19 Ιουλίου 1969 στον εκτός έδρας φιλικό αγώνα εναντίον της Αυστραλίας, υπό τις οδηγίες του Νταν Γεωργιάδη. Συνολικά συμμετείχε σε 20 αγώνες το διάστημα μεταξύ 1969-1973.

Υπήρξε επίσης μέλος της εθνικής Ελπίδων, η οποία το 1969 κατέκτησε το 2ο Βαλκανικό Κύπελλο.

## Τίτλοι
* Πρωταθλήματα Ελλάδας: 3 (1970-71, 1977-78, 1978-79)
* Κύπελλο Ελλάδας: 1 (1977-78)

## Παραπομπές


## Πηγές
* Το προφίλ του Απόστολου Τόσκα στο transfermarkt
* 22 ποδοσφαιριστές που συνδέουν ΑΕΚ και Ατρόμητο, www.aek365.com

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Α.Ο. Τρικάλων
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Ατρόμητου Αθηνών
Κατηγορία:Αμυντικοί ποδοσφαιριστές
Πινγίν

To **Πινγίν** ή επίσημα **Χανγιού Πινγίν** (Κινεζική: 汉语拼音, Πινγίν: Hànyǔ pīnyīn) είναι το επίσημο φωνητικό σύστημα για μεταγραφή της Μανδαρινής προφοράς των κινεζικών χαρακτήρων με λατινικούς χαρακτήρες στη Λαϊκή Δημοκρατία της Κίνας, στη Σιγκαπούρη και την Ταϊβάν. Χρησιμοποιείται συχνά για τη διδασκαλία της καθομιλουμένης κινεζικής και πολλές φορές για τη γραφή κινεζικών ονομάτων σε ξενόγλωσσες εκδόσεις.

Το  σύστημα Πινγίν αναπτύχθηκε στη δεκαετία του 1950, με βάση προηγούμενες μορφές εκλατινισμού από την κινεζική κυβέρνηση και ολοκληρώθηκε το 1958 αφού αναθεωρήθηκε αρκετές φορές. Ο διεθνής οργανισμός τυποποίησης (ISO) υιοθέτησε το σύστημα Πινγίν ως διεθνές πρότυπο, το 1982. Το σύστημα υιοθετήθηκε ως επίσημο πρότυπο στην Ταϊβάν το 2009, όπου χρησιμοποιείται για τον εκλατινισμό της γραφής μόνο.

Το δεύτερο πιο γνωστό σύστημα είναι το Γουέιντ-Τζάιλς που εφευρέθηκε το 1859 από τον Τόμας Ουέιντ και αλλάχτηκε το 1892 από τον Χέρμπερτ Τζάιλς. Καθώς το σύστημα αυτό προσομοιώνει τη φωνητική της Μανδαρινικής σε αγγλόφωνα σύμφωνα και φωνήεντα, ήταν ιδιαίτερα χρήσιμο σε αγγλόφωνους μαθητές. Το σύστημα ήταν σε χρήση σε ακαδημαϊκά περιβάλλοντα στις Η.Π.Α. κυρίως πριν τη δεκαετία του 1980 και μέχρι πρόσφατα ήταν διαδεδομένο στην Ταϊβάν.

Εκτός από τη μεταγραφή των φωνητικών διαφέρουν και στη χρήση σημείων τονισμού. Στο σύστημα "Χάνγιου Πινγίν" οι τόνοι εκφράζονται με τονικά σύμβολα πάνω από τις συλλαβές, ενώ στο "Ουέιντ-Τζάιλς" με αριθμούς στο τέλος κάθε συλλαβής.

## Η πρώτη προσπάθεια Εκλατινισμού

Το 1605, ο Ιταλός Ιησουίτης ιεραπόστολος Ματέο Ρίτσι (6 Οκτωβρίου, 1552 – 11 Μαΐου, 1610) δημοσίευσε το Xizi Qiji (Hsi-tzu Chi-chi,《西字奇蹟》που σημαίνει «Το θαύμα των Δυτικών γραμμάτων») στο Πεκίνο. Αυτό ήταν το πρώτο βιβλίο που χρησιμοποιήθηκε το λατινικό αλφάβητο για να αποδώσει την κινεζική γλώσσα.

## Πίνακας Πινγίν του Χανγιού Πινγίν

Αυτός ο Πίνακας Πινγίν περιέχει την πλήρη λίστα όλων των συλλαβών του συστήματος "Χανγιού Πινγίν" που περιέχονται στα πρότυπα Κινεζικά.

## Πίνακας Πινγίν του Γουέιντ-Τζάιλς

Αυτός ο Πίνακας Πινγίν περιέχει την πλήρη λίστα όλων των συλλαβών του συστήματος "Γουέιντ-Τζάιλς" που περιέχονται στα στάνταρ Κινεζικά.

## Παραπομπές


## Πρόσθετα Στοιχεία
*Yin Binyong 尹斌庸 and Mary Felley (1990). *Chinese Romanization*. Pronunciation and Orthography (Hanyu pinyin he zhengcifa 汉语拼音和正词法). Beijing: Sinolingua. ISBN 7-80052-148-6 / ISBN 0-8351-1930-0.
*Gao, J. K. (2005). *Pinyin shorthand: a bilingual handbook = [Pinyin su ji fa]*. Dallas, TX: Jack Sun. ISBN 1-59971-251-2
*Kimball, R. L. (1988). *Quick reference Chinese: a practical guide to Mandarin for beginners and travelers in English, Pinyin romanization, and Chinese characters*. San Francisco, CA: China Books & Periodicals. ISBN 0-8351-2036-8
*
*Wu, C.-j. (1979). *The Pinyin Chinese–English dictionary*. Hong Kong: Commercial Press. ISBN 0-471-27557-3

Κατηγορία:Πρότυπα ISO
Κατηγορία:Φωνητικό αλφάβητο
Κατηγορία:Κινεζική γλώσσα
Λάζλο Μπάλιντ

Ο **Λάζλο Μπάλιντ** (γεννημένος 1 Φεβρουαρίου 1948 στη Βουδαπέστη) είναι Ούγγρος πρώην διεθνής ποδοσφαιριστής.

Κατά τη διάρκεια της συλλογικής του καριέρας αγωνίστηκε με τις Φερεντσβάρος, Κλαμπ Μπρυζ, Τουλούζ ΦΚ και Γκρενόμπλ Φουτ 38. Συνολικά πραγματοποίησε 76 διεθνείς συμμετοχές και πέτυχε 3 τέρματα με την Εθνική Ουγγαρίας από το 1972 ως το 1982, ενώ συμμετείχε στο Ευρωπαϊκό Πρωτάθλημα του 1972, το Παγκόσμιο Κύπελλο του 1978, καθώς και το Παγκόσμιο Κύπελλο του 1982. Κατέκτησε, ακόμη, ένα αργυρό μετάλλιο στους Ολυμπιακούς Αγώνες του 1972.

Αργότερα, εργάστηκε ως ομοσπονδιακός τεχνικός της Ουγγαρίας το 1988.

Ως ποδοσφαιριστής, είχε λάβει το ψευδώνυμο *"Báró"* (Ο Βαρόνος) λόγω της ευγενούς εμφάνισής του. Είναι απόφοιτος του Οικονομικού Πανεπιστημίου της Βουδαπέστης.

## Παραπομπές
* Προφίλ
* Hungary - Record International Players
* sports-reference
* Κλαμπ Μπρυζ

Κατηγορία:Ούγγροι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ουγγαρίας
Κατηγορία:Ποδοσφαιριστές Φερεντσβάρος
Κατηγορία:Ποδοσφαιριστές Κλαμπ Μπρυζ
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Τουλούζ ΦΚ
Κατηγορία:Ποδοσφαιριστές Λιγκ 2
Κατηγορία:Ποδοσφαιριστές Γκρενόμπλ Φουτ 38
Κατηγορία:Ξένοι ποδοσφαιριστές στη Γαλλία 
Κατηγορία:Ούγγροι ποδοσφαιριστές στο εξωτερικό
Κατηγορία:Ούγγροι προπονητές ποδοσφαίρου
Κατηγορία:Προπονητές ποδοσφαίρου Ρακοσπάλοταϊ ΕΑΚ
Κατηγορία:Προπονητές ποδοσφαίρου Εθνικής Ουγγαρίας
Κατηγορία:Ποδοσφαιριστές στους Θερινούς Ολυμπιακούς Αγώνες 1972
Κατηγορία:Ολυμπιονίκες του ποδοσφαίρου
Κατηγορία:Ποδοσφαιριστές Παγκοσμίου Κυπέλλου 1978
Κατηγορία:Ποδοσφαιριστές Παγκοσμίου Κυπέλλου 1982
Κατηγορία:Ποδοσφαιριστές Ευρωπαϊκού Πρωταθλήματος 1972
Κοινωνικός φιλελευθερισμός

**Κοινωνικός φιλελευθερισμός** ή **σοσιαλφιλελευθερισμός** (αγγλ.: *social liberalism*) ή **αριστερός φιλελευθερισμός** είναι η πολιτική πεποίθηση ότι ο οικονομικός φιλελευθερισμός πρέπει να περιλαμβάνει κοινωνική δικαιοσύνη, καθώς και ο ανάλογος πολιτικός χώρος. Ο κοινωνικός φιλελευθερισμός επιδιώκει να εξισορροπήσει την ατομική ελευθερία και την κοινωνική δικαιοσύνη, μέσω ήπιας κρατικής παρέμβασης στην κοινωνία και στην οικονομία. Η κοινωνική δικαιοσύνη στον σοσιαλφιλελευθερισμό επιδιώκει να περιλαμβάνει τόσο τις αρχές της κοινωνικής ισότητας και αλληλεγγύης, όσο και τα ατομικά δικαιώματα. Μια κατάλληλη διατύπωση δίνεται από τον Τζον Ρωλς και συνοψίζεται ως εξής:

Όπως ο κλασσικός φιλελευθερισμός, ενστερνίζεται την οικονομία της αγοράς και την επέκταση των ατομικών και πολιτικών δικαιωμάτων και ελευθεριών, αλλά διαφέρει στο ότι πιστεύει πως ο θεσμικός ρόλος του κράτους πρέπει να επεκτείνεται στη διευθέτηση κοινωνικών ζητημάτων όπως η ανεργία, η υγειονομική περίθαλψη και η μόρφωση. Σύμφωνα με τον κοινωνικό φιλελευθερισμό, το καλό της κοινότητας είναι σε αρμονία με την ελευθερία του ατόμου. Ο κοινωνικός φιλελευθερισμός έχει επίσης συνδεθεί στην Ευρώπη με την υπεράσπιση όλων των ατομικών δικαιωμάτων που δεν ανήκουν στην οικονομική σφαίρα (διαχωρισμός κράτους - Εκκλησίας, αποποινικοποίηση της χρήσης ψυχοτρόπων ουσιών, αναγνώριση νομικών δικαιωμάτων στα ζευγάρια του ίδιου φύλου κ.α.).

Κοινωνικά φιλελεύθερες πολιτικές έχουν υιοθετηθεί ευρέως σε μεγάλο μέρος του καπιταλιστικού κόσμου, ιδιαιτέρως μετά τον Δεύτερο Παγκόσμιο Πόλεμο. Οι κοινωνικά φιλελεύθερες ιδέες και κόμματα τείνουν να θεωρούνται κεντρώα ή κεντροαριστερά, συνυπάρχοντας με τη σοσιαλδημοκρατία από την οποία όμως διαφοροποιούνται σημαντικά: η σοσιαλδημοκρατία διατηρεί ιστορικούς δεσμούς με το εργατικό κίνημα και υποστηρίζει έναν πολύ ισχυρότερο έλεγχο της κοινωνίας και της οικονομίας από το κράτος, με στόχο την ευημερία του κοινωνικού συνόλου, μέσω μηχανισμών όπως το κράτος πρόνοιας, η μεικτή οικονομία κλπ.

Μια πολιτική αντίδραση στρεφόμενη κατά του κοινωνικού φιλελευθερισμού (και ακόμα περισσότερο κατά της μεταπολεμικής ευρωπαϊκής σοσιαλδημοκρατίας) στα τέλη του εικοστού αιώνα, συνήθως αποκαλούμενη νεοφιλελευθερισμός, οδήγησε σε μονεταριστικές οικονομικές πολιτικές, καθώς και στη μείωση της ισχύος και του εύρους των παρεχόμενων κυβερνητικών υπηρεσιών, με στόχο την «ελαχιστοποίηση του κράτους». Ωστόσο, η έλευση του νεοφιλελευθερισμού δεν είχε ως αποτέλεσμα την επάνοδο του κλασικού φιλελευθερισμού, αφού οι κυβερνήσεις συνέχισαν να παρέχουν κοινωνικές υπηρεσίες και πρόνοια, καθώς και να διατηρούν σημαντικό έλεγχο επί της οικονομικής πολιτικής.

## Παραπομπές



Κατηγορία:Φιλελευθερισμός
Κατηγορία:Πολιτικές ιδεολογίες
Κατηγορία:Πολιτικός πολιτισμός
Αλάια

μικρογραφία|''Alburnus vistonicus'' specimen, 13 May 2021, Kosinthos river.
Η ***Αλάια*** *(Alburnus vistonicus)* είναι είδος ψαριού του γένους Αλβούρνος *(Alburnus)* της οικογενείας των Κυπρινιδών, ενδημικό στο σύστημα της λίμνης Βιστωνίδας στην Θράκη.
Στο ίδιο είδος είναι πιθανόν να ανήκουν και πληθυσμοί του γένους *Alburnus* που απαντώνται στον ποταμό Λίσσο.

## Ενδιαίτημα
Η *Αλάια* είναι λιμναίο, βενθοπελαγικό είδος. Η κύρια διατροφική της φάση λαμβάνει χώρα στη λίμνη (καταναλωτής της στήλης του νερού και της επιφανείας), ενώ μεταναστεύει προς τον άνω ρου των ποταμών Κομψάτου και Κοσύνθου που τροφοδοτούν την Βιστωνίδα για να γεννήσει σε σημεία όπου το ρεύμα είναι ισχυρό και ο βυθός χαλικώδης.

## Περιγραφή και μορφολογία
Η ***Αλάια*** είναι μεσαίου μεγέθους ψάρι και φτάνει σε μήκος μέχρι 21,7 cm (*σταθερό* ή *τυπικό μήκος* - **S**tandard **L**ength Το σώμα της έχει μετρίως πεπλατυσμένο και συμπιεσμένο σχήμα και ασημί χρώμα. Η ράχη έχει χρώμα καφέ και τα πτερύγια είναι υαλώδη. Το στόμα είναι λοξό προς τα κάτω και η κάτω σιαγόνα προεξέχει της άνω σιαγόνας, ιδιαίτερα στα μεγαλύτερα άτομα (> 14 cm SL).

Διακρίνεται από τα άλλα είδη του γένους *Alburnus* από τον ακόλουθο συνδυασμό χαρακτηριστικών:
αρχή του εδρικού πτερυγίου περίπου –1 λέπια πίσω από την βάση του ραχιαίου πτερυγίου· 13-15 διακλαδισμένες μαλακές ακτίνες στο εδρικό πτερύγιο· 21–25 βραγχιακές άκανθες· 57–67+4 λέπια στην πλευρική γραμμή· κοιλιακή τρόπιδα εκτεθειμένη σε μήκος 5–12 λεπιών προ της έδρας· μήκος κεφαλιού 21–24% του τυπικού μήκους (SL)· προραχιαίο μήκος 52–56% του τυπικού· αναλογία μήκους προς ύψος ουραίου μίσχου 1,9–2,4· μήκος ουραίου μίσχου 19–22% του τυπικού μήκους, διάμετρος ματιών 5,1–6,7% του τυπικού μήκους και 22–29% του μήκους κεφαλής, διακογχική απόσταση 1,1 έως 1,6 φορές μεγαλύτερη από την διάμετρο ματιών. Τα αρσενικά φέρουν λίγα, μεγάλα φύματα κατά την περίοδο αναπαραγωγής.

## Κατάσταση διατήρησης
Η *Αλάια* χαρακτηρίζεται ως Κρισίμως Κινδυνεύον είδος και στο Κόκκινο Βιβλίο των Απειλούμενων Ζώων της Ελλάδας του 2009, που εκδόθηκε από το ελληνικό Υπουργείο Περιβάλλοντος (***CR [B2ab(ii,iii)]***) , και στην Κόκκινη Λίστα της IUCN (εκτίμηση του 2006). Βασικότερες απειλές για το είδος αποτελούν η επισφαλής αναπαραγωγή του στους ποταμούς Κομψάτο και Κόσυνθο, των οποίων η επικοινωνία με τη λίμνη Βιστωνίδα συχνά διακόπτεται, λόγω κατασκευής αρδευτικών φραγμάτων ή ανομβρίας, η αύξηση της αλατότητας της λίμνης, λόγω μειωμένης ροής νερού προς αυτήν, και η μόλυνση των υδάτων, λόγω έντονης αγροτικής δραστηριότητας στις γύρω περιοχές.

Το είδος περιλαμβάνεται στο παράρτημα ΙΙ της Οδηγίας των Οικοτόπων (Οδηγία 92/43/ΕΟΚ) και ως *Chalcalburnus chalcoides* στο παράρτημα ΙΙΙ της Σύμβασης της Βέρνης. Η λίμνη Βιστωνίδα, μαζί με τη λιμνοθάλασσα του Πόρτο Λάγος, έχει ενταχθεί στο δίκτυο Natura 2000 ως Τόπος Κοινοτικής Σημασίας (GR1130010).
## Παραπομπές


## Εξωτερικοί σύνδεσμοι
* 

Κατηγορία:Κυπρινίδες
Κατηγορία:Ψάρια γλυκών υδάτων
Κατηγορία:Πανίδα της Ελλάδας
Αντιπρόεδρος της Ευρωπαϊκής Επιτροπής

**Αντιπρόεδρος της Ευρωπαϊκής Επιτροπής** είναι μια θέση στην Ευρωπαϊκή Επιτροπή, που συνήθως καταλαμβάνεται από περισσότερα από ένα μέλη της Επιτροπής.

Από τη Συνθήκη της Λισαβόνας, το 2009, τέθηκε σε ισχύ, ένα από αυτά είναι ex officio του Ύπατου Εκπροσώπου της Ένωσης για Θέματα Εξωτερικής Πολιτικής και Πολιτικής Ασφαλείας, με τα υπόλοιπα μέλη να διορίζονται κατά τη διακριτική ευχέρεια του Προέδρου της Επιτροπής.

Επί του παρόντος, η Ευρωπαϊκή Επιτροπή έχει συνολικά έξι Αντιπροέδρους: πέντε Εκτελεστικούς Αντιπροέδρους και την Ύπατη Εκπρόσωπο που είναι αυτεπαγγέλτως ένας από τους Αντιπροέδρους.

## Ρόλος - Οφέλη
Κάθε Αντιπρόεδρος που καταλαμβάνει αυτή τη θέση, εκτός από το συνηθισμένο χαρτοφυλάκιο του ως Επίτροπος, έχει λίγη επιπλέον δύναμη. Μάλιστα, θεωρείται ως σημαντική θέση για διορισμούς στην Επιτροπή.

Οι μισθοί της Επιτροπής καθορίζονται ως κορυφαίοι των δημοσίων υπηρεσιών. Οι Αντιπρόεδροι λαμβάνουν το 125% (€ 22,122.10 μηνιαίως), σε σύγκριση με το 112,5% (€ 19,909.89) για τους κανονικούς Επιτρόπους και 138% (€ 24,422.80) για τον Πρόεδρο της Επιτροπής.

Ο πρώτος αντιπρόεδρος, εφόσον είναι και Ύπατος ή Ύπατη Εκπρόσωπος, λαμβάνει ποσοστό 130% (€ 23,006.98).

## Εκτελεστικός Αντιπρόεδρος
Στην Επιτροπή Φον ντερ Λάιεν Ι δημιουργήθηκε μια νέα θέση **Εκτελεστικού Αντιπροέδρου,** διορισμένοι από μία από τις τρεις μεγαλύτερες πολιτικές ομάδες του Ευρωπαϊκού Κοινοβουλίου. Εκτός από τον «τακτικό» ρόλο τους ως Επίτροποι, διαχειρίζονται επίσης έναν ευρύτερο και οριζόντιο τομέα πολιτικής που περιλαμβάνει το συντονισμό άλλων Επιτρόπων.

Σε αντίθεση με τους άλλους Αντιπροέδρους, στους Εκτελεστικούς Αντιπροέδρους ανατίθεται μια συγκεκριμένη Γενική Διεύθυνση και οι τομείς πολιτικής τους θεωρούνται οι κορυφαίες προτεραιότητες της υφιστάμενης Ευρωπαϊκής Επιτροπής.

Επί του παρόντος, στην Επιτροπή Φον ντερ Λάιεν ΙΙ έχουν 5 Εκτελεστικοί Αντιπρόεδροι καθώς και η Ύπατη Εκπρόσωπος ως Αντιπρόεδρος.

## Διατελέσαντες Αντιπρόεδροι

* First Vice-Presidents are in *italics*.
* Εκτελεστικός Αντιπρόεδρος με **bold**.

## Εξωτερικοί σύνδεσμοι
*Επίσημη Ιστοσελίδα Ευρωπαϊκής Επιτροπής

Αντιπρόεδρος
*